
Kæri nörd! 

Í þessu tölublaði af Nörd Norðursins er lögð áhersla á 
nútíð og framtíð leikjatölva og tölvuleikja. Við höfum farið 
yfir sögu leikjatölvunnar í tölublöðunum á undan og bir- 
tum fjórða og síðasta hluta sögunnar í þessu tölublaði. Í 
kjölfarið verður farið yfir það helsta frá E3 sem fór fram 
í byrjun júní, en þar lögðu Microsoft, Nintendo og Sony 
línurnar fyrir komandi mánuði hvað varðar leikjatölvur og 
tölvuleiki. 


Mig langar að þakka öllum þeim sem hafa sent inn efni 
í blaðið fyrir sitt framlag. Við erum ávalt á höttunum eftir 
nýju efni, en blaðið er fyrst og fremst hugsað sem rammi 
utan um það PA sjálfir lesendur þess skrifa. 

Ég vona áðlkor flestir eigi góðan og skemmtilegan lestur 
framundan! þh 


Bjarki Þór Jónsson, ritstjóri 

EFNISYFIRLIT 


FRÉTTIR á NÝIR LEIKIR 


SANNLEIKURINN 
MEST KÆRÐA FRÉTTASTOFA LANDSINS 


DUKE NUKEM FOREVER 
LEIKJAGAGNRÝNI 


THESIMS 3: GENERATIONS 
LEIKJAGAGNRÝNI 


PERSÓNA á LEIKUR MÁNAÐARINS 
YOSHI OG UFO: ENEMY UNKNOWN 


VENSLAKERFIÐ RELS 


SAGA LEIKJATÖLVUNNAR 
4. HLUTI, 2009 -2011 


E3 
MICROSOFT, NINTENDO 6 SONY 


UPPVAKNINGAGANGA 
Í REYKJAVÍK 


MYRKFÆLNI 
BÓKAGAGNRÝNI 


NEON GENESIS EVANGELION 
ÞÆTTIR 


SUPERB 
KVIKMYNDAGAGNRYNI 


K-MEN: FIRST GLASS 
KVIKMYNDA GAGNRÝNI 


BLEIKA HORNIÐ 
AÐ KOMA NÖRDINU Í BÓLIÐ! 


LOMBIE ICELAND 


NÝ HEIMASÍÐA NÖRD 


MOTMÆLI Í EVE ONLINE 


ÓkeiBæ gefur út íslenska uppvakn- 
ingabók eftir Nönnu Árnadót- 
tur 20. júlí næstkomandi. Zombie 
Iceland fjallar um hóp Íslendinga 
sem gera sitt besta til að lifa af up- 
pvakningafaraldur á Íslandi. Bókin 
er á ensku og miðar fyrst og fremst 
við ferðalanga og túrista sem vilja 
nálgast upplýsingar um landið á 
óhefðbundinn hátt. Í bókinni er að 
finna fróðleik um íslenskan mat, 


menningu, sögu og fleira. 


GOGOGIC DREGUR TII 


BAKA UPPSAGNIR 
Í síðasta tölublaði sögðum við frá 
því að íslenska töluleikjafyrirtækið 
Gogogic hefði sagt upp öllu star- 
fsfólki fyrirtæksins í varúðarskyni 
endurfjármögnunar. 


vegna Þær 


gleðifréttir bárust í júní að en- 


durfjármögnunin hefði tekist vel og 
Gogogic hefur í kjölfarið dregið al- 
lar uppsagnirnar til baka. 


VIDEO GAME INVASION 
VINNINGSHAFI 
Í tilefni þess að fjórði og síðasti hluti 
sögu leikjatölvunnar verður birtur í 
þessu tölublaði af Nörd Norðursins 
ákváðum við að gefa einum hepp- 
num Facebook vini eintak af Video 
Game Invasion á DVD, en þar er yfir 
sögu leikjatölvunnar með hjólabret- 
tasnillingnum Tony Hawk. Við ós- 
kum Ísaki Jónssyni til hamingju! 


Á NÖRD NORÐURSINS 


NORÐURSINS 


Þann 9. júní kom nýtt útlit á heima- 
síðu Nörd Norðursins, 
www.nordnordursins.is 


Á nýju 
heimasíðunni er hægt að nálgast öll 
tölublöð Nörd Norðursins ókeypis, 
ásamt völdu efni sem mun birtast í 
næsta tölublaði, og annað efni sem 
verður eingöngu birt á heimasíðun- 


ni. 


LULZSEC RAÐAST A EVE 


Hópur tölvuþrjóta sem kalla sig 
LulzSec brutust inn á fjölda hei- 
masíðna hjá stórum fyrirtækjum á 
borð við Sony og Bethesda Game 
Studios í júní. 14. júní hakkaði 
hópurinn sig inn á nokkrar síður, 
þar á meðal heimasíðu tölvuleiksins 
EVE Online sem varð til þess að 
hluti hennar lá niðri um tíma. Lulz- 
Sec hópurinn, sem samanstendur 
af sex einstaklingum, sendi óvænt 
frá sér yfirlýsingu þann 26. júní þar 
sem þeir sögðu að það væri þeirra 
síðasta yfirlýsing og hópurinn þar af 
leiðandi óvirkur. 


Stór hópur spilara EVE Online mót- 
mælti leikjauppfærslunni Incarna, 
þar sem spilarar geta nú keypt hluti í 
leiknum fyrir raunverulega peninga. 
Spilarar geta aðeins keypt sér hluti 
sem hafa engin raunveruleg áhrif á 
spilun leiksins eins og klæðnað og 
útlit spilarans. Fréttabréf frá CCP 
lak í kjölfarið á netið þar sem þeirri 
hugmynd var skotið fram að selja 
hluti sem hafa áhrif á spilun leiksins, 
eins og til dæmis betri geimskip 
eða öflugri vopn. EVE spilara urðu 
margir hverjir mjög ósáttir og fjöldi 
spilara sögðu hreint og beint út ætla 
að hætta að spila leikinn. Mótmæ- 
lin fóru fram í tölvuleiknum sjálfum 
þar sem þúsund spilarar mættust og 
skutu á viðskiptastöðina Jita. Það er 
ekki hægt að sprengja Jita, en þetta 
var gert til að koma óánægju spilara 
á framfæri. 

Annan júlí sendi CCP frá sér 
yfirlýsingu þar sem fullyrt var að 
engin áform eru, eða hafa verið, 
um að bjóða spilurum ÆVE Online 
upp á hluti til sölu sem hafa áhrif 
á spilun leiksins, en margir spila- 
rar hafa eytt fleiri árum í að byggja 
upp persónur sínar og skip. Yfirlýs- 
ingin róaði marga spilara, en eins og 
nokkrir hafa bent á tekur CCP ekki 
fram hvort slík áform verði gerð í 
framtíðinni. 


GOOGLE Í SAMKEPPNI VIÐ 


FACEBOOK 


Google er komið í samkeppni við 
Facebook. Google hefur hingað til 
boðið notendum upp á Google Buzz 


og Google Wave án velgengni, en 
nýverið opnuðu þeir fyrir Google. 
Í samfélagsmiðlinum Google* geta 
notendur á auðveldan hátt sorterað 
vini sína í hópa, til dæmis er einn 
hópur fyrir vini, annar fyrir vinnu- 
félaga og þriðji fyrir fjölskylduna. 
Með flokkuninni getur notandinn 
ákveðið á einfaldan og fljótlegan 
hátt hverjir sjá hvaða skilaboð. 
Googlet býður upp á marga aðra 
möguleika sem svipa mjög til 
möguleika Facebook. Eins og er 
þarf boðslykil til að fá aðgang að 
Google* sem Google skammtar. 


Margir muna eftir teiknimyndaþát- 
tunum Þrumuköttum (ThunderCats) 
sem voru sýndir á Stöð 2 á sínum 
tíma. Fyrsta serían kom út árið 1985 
og fjórða og síðasta serían kom út 
1989. Nú, 22 árum síðar, hefst ný 
sería á Cartoon Network. Fyrsti þát- 
turinn verður sýndur föstudaginn 
29. júlí næstkomandi. 


LAUMAR ÞU 
Ef þú laumar á frétt fyrir nörda 
sendu okkur línu á 


A FRETT? 


nordnordursinsnordnordursins.is 


EMPEROR AWESOMEUS 


FABULOUS 


Í janúar á þessu ári gaf MurK út 


leikinn Emperor Awesomeus Fabu- 
lous. Sögu MurK má rekja aftur 
til ársins 1998 sem var þá íslen- 
skur leikjahópur (gaming clan) en 
hópurinn er farinn að einbeita sér 
fyrst og fremst að leikjagerð. Em- 
peror Awesomeus Fabulous er fyrsti 
leikurinn frá MurK en annar leikur 
er í vinnslu. 

Fabulous 
er frír leikur á netinu sem hægt er 
að nálgast á heimasíðu MurK - 
www.murk.is Í leiknum fer spilarinn 
í hlutverk rómversks hershöfðingja í 


Emperor  Awesomeus 


her Emperor Awesomeus Fabulous. 
Hershöfðinginn er með fámennt lið 
sem er undir stöðugum árásum og er 
hlutverk hershöfðingjans að halda 
öllum liðsmönnum á lífi með aðstoð 
galdra og annarra hæfileika. 

Í söguþráð leiksins eru yfir 95.000 
borð og yfir 95 klukkutímar í spilun 
í svokölluðu survival mode þar sem 
spilarinn reynir að lifa af eins lengi 
og hann mögulega getur. 


Þr 7 NFAVAVAVAVAN 


hana 
Ed 


Is-Leikir voru að ljúka við gerð 


leiksins Fragile sem má nálgast á 
kongregate.com eða með þvi að 
smella hér. Í leiknum stýrir spilarinn 
krana í vörugeymslu og er markmið 
leiksins að hlaða kössum og koma á 
skipulagningu í geymslunni. 

AÐILDARVIÐRÆÐUR HAFNAR 


Ritað 28. júní 2011 af Snær Blær 


Aðildarviðræður Íslendinga við Keisaraveldið hófust 


formlega um borð í Dauðastirninu í dag. Var það Össur 
Skarphéðinsson utanríkisráðherra sem fór fyrir íslensku 
nefndinni sem fundaði með Svarthöfða, stækkunarstjóra 
Keisaraveldisins. 


Palpatine keisari lýsti yfir ánægju sinni með að formle- 
gar viðræður væru nú hafnar við Íslendinga. Sagði hann 
Íslendinga koma vel undirbúna að viðræðunum. Öll ríki 
sem gerst hefðu aðilar að Keisaraveldinu hefðu einh- 
verja sérhagsmuni og í tilfelli Íslendinga væru það sjá- 
varútvegs- og landbúnaðarmál. Hann væri sannfærður 
um að Íslendingum og Keisaraveldinu tækist að komast 
að viðráðanlegri niðurstöðu í þessum málum svo ekki 
þyrfti að drepa neinn. 


Össur lagði til á snemma á fundinum að hann fengi svo- 
na svartan hjálm eins og Svarthöfði til að vera í stíl. Því 
var hafnað og Össur hent í vegg í kjölfarið. 


Össur sagði Íslendinga koma vel undirbúna til 


viðræðnanna en dró engan dul á að Íslendingar yrðu 


Keisaraveldinu erfiðir þegar kæmi að sjávarútveg- 
smálunum. Á meðan glotti Svarthöfði og fitlaði við 
geislasverðið sitt. Ennfremur viðurkenndi Svarthöfði, 
stækkunarstjóri Evrópusambandsins, að ef sjávarútveg- 
smálin yrðu erfið viðureignar þá myndi hann henda Ös- 
sur ofan í pytt og skipta honum út fyrir skoðanalaust 
vélmenni eins og hann gerði nýverið við Steingrím J. 
Sigfússon, fjármálaráðherra. 


SLÆPATÍÐNI EYKST Í DYRHÓLAEY 


Ritað 14. júní 2011 af Evrópu-Unnar 

Þorsteinn Gunnarsson, bóndi á Vatnsskarðshólum, ful- 
lyrðir að menn hafi ruðst óboðnir inn í hreiður á Dyrhó- 
laey. 


Segir í tilkynningu frá bæjaryfirvöldum Dyrhólaeyjar 
að ofbeldismenn hafi valdið skemmdum á hreiðrum 
æðakollunar við eyjuna fyrir hundruðir milljóna króna. 


Þar kemur einnig fram að mennirnir hafi valdið skem- 
mdum á hliði sem lokar veginum að Dyrhólaey. En það 
vekur furðu því nú hafa fæstar eyjur vegaslóða sem 
tengja þær við land. Heimildarmenn fréttastofu innan 
fuglavarpsins segir íbúa óttast mjög áframhaldandi of- 
beldisverk. 


MEIRA Á SANNLEIKURINN.COM 

10. júní 2011 var merkur dagur í heimi tölvuleikja, því þá kom Duke 
Nukem Forever út sem hafði, hvorki meira né minna, verið 15 ár í 
bígerð. Fyrirrennari hans, Duke Nukem 3D kom út 1996. Ástæðan 
fyrir þessari áður óheyrðu töf í gerð leiks var sú að fyrirtækið 3D 
Realms voru ekki að leggja áherslu á að klára gerð leiksins þó þeir 
tilkynntu að Duke Nukem Forever yrði gefinn út 1998. Í maí 2009 var 
3D Realms niðurskorið vegna fjárhagslegra ástæðna og liðið bakvið 
framleiðslu leiksins látið fara. En í september 2010 var tilkynnt að 


framleiðandinn Gearbox Software hefði tekið upp hanskann og væri 


að vinna við gerð leiksins. 


Duke Nukem Forever byrjar á því að hetjan 
er inni á baðherbergi og stendur við hlandskál 
sem spilarinn getur, já, skvett úr skinnsokknum 
í. Þegar það er búið er hann látinn vita að þegar 
hann notar ákveðna hluti í umhverfinu sínu í 
fyrsta skipti hækkar Ægóið hans Duke Nukem, 
sem kemur í stað hins hefðbundna lífs sem er í 
öðrum tölvuleikjum. Egóið minnkar við hvert 
skot sem hann verður fyrir, en eftir ákveðinn 
tíma fyllist það aftur og gamla goðið okkar 
er tilbúið í tuskið. Þessir hlutir sem spilarinn 


IRÐU 


getur notað í umhverfi sínu til að auka lífið sitt 
eru t.d. að horfa á sjálfan sig í spegli, setja lóð 
á stöng og taka bekkpressu, skoða klámblað 
og setja poppkorn í örbylgjuofn. Snemma í 
leiknum er auðvelt að taka eftir því að Duke 
Nukem Forever á eftir að minnast á, vitna í og 
gera grín af þekktum bíómyndum, þáttum og 
öðrum tölvuleikjum. Það er minnst á South 
Park, þegar Duke er boðin græn ofurbrynja 
(sem er lík brynjunni hans Master Chief úr 


Halo seríunni) segir hann „Power armor is for 


pussies“ og þegar hann Duke eyðileggur gíra 
í einu borðinu segir hann „Duke One; Gears 
None“ sem vísar í Gears of War seríuna. Lei- 
kurinn er uppfullur af þessum tilvitnunum 
sem krydda upp á leikspilunina. 


Fyrsti óvinurinn sem spilarinn berst við er 
endakallinn úr fyrri leiknum Duke Nukem 
3D en þegar hann er sigraður kemur í ljós að 
Duke var að spila tölvuleik um sjálfan sig. 
Þegar hann er spurður hvort að leikurinn sé 
góður segir hann „Yeah, but after 12 fucking 
years it should be!“ 

Spilarinn á því næst að mæta á svið í spjallþætti 
en áður en Duke kemst þangað er sjónvarpað 
að geimverurnar séu komnar aftur og hætt he- 
fur verið við þáttinn. Duke heldur því næst í 
fylgsnið sitt þar sem honum er skipað beint af 
Bandaríkjaforseta að ráðast ekki á geimverur- 
nar, heldur ætlar forsetinn að tala við þær og 
finna leið til að mannkyn og geimverur 
geti lifað í sáttog samlyndi. ææ Stuttu eftir 
það samtal kemur í ljós að > á 
verurnar hafa enga löngun Ý 


geim- 


til að búa með mannkyninu 
og þær ráðast á leynistöð Duke. 
Hann tekur því upp hanskann fyrir 
mannkynið sem okkar eina von 
og fer í stríð við geimverur- 
nar. Hann er þó ekki einn því 
EDF (Earth Defense Force) 
hjálpar honum að ferðast 
á milli staða, gefur ho- 
num upplýsingar og 
berst 
Í gegnum 


með honum. 


leikinn berst Duke Nukem við þá óvini sem 
við höfum lært að elska og hata svo sem lög- 
gusvínin og fljúgandi kolkrabba og fleiri nýja. 
Í leiknum getur Duke aðeins haldið á tveimur 
byssum í einu sem neyðir spilarann til að finna 
sér þau vopn sem honum lýst best á hverju 
sinni. Helstu vopnin frá fyrri leiknum eru í 
Duke Nukem Forever svo sem RPG, Frystir- 
inn (Freeze Ray), Smækkarinn (Shrink Ray), 
Eyðirinn (Devestator), haglabyssan góða og 
fleiri vopn, en nýjum vopnum hefur verið bætt 


við og vert er að nefna vopnið Railgun 


sem er rif- fill sem drepur 
flesta óv- ina í einu skoti. 
Auðvi- 


tað eru röras- 
prengjan 


enn í lleik- 


UMFJÖLLUN á GAGNRÝNI - DUKE NUKEM FOREVER 


num en hún er hálfgert uppáhald Duke Nukem 


í bardögum, enda öflugt vopn til að nota. 


Eftir öll þessi ár þá getum við loksins brakað 
í puttunum og gripið í þennan langþráða leik 
sem heitir Duke Nukem Forever. Það er ekki 


hægt að segja annað en að eftirvæntingin hafi 


verið gríðarleg og að mikil spenna hafi fylgt 
því að komast yfir gripinn og byrja að spila. 
Nostalgian var gríðarleg til að byrja með og 
það að heyra Duke Nukem titillagið var næs- 
tum þess virði að fjárfesta í leiknum. Bara að 
sjá og heyra í Duke Nukem var eins og að fá 
knús frá kærleiksbirni. Í smástund. Eftir stutta 
spilun komst maður fljótlega að því að Duke 
Nukem Forever myndi ekki standa undir þeim 
væntingum sem maður hafði sett sér fyrir 
leikinn. Borðin voru línulega hönnuð þannig 
að það maður vissi alltaf hvert átti að fara en 
hafði htla sem enga valmöguleika á að fara 
aðrar leiðir að markmiðinu í hverju borði fyrir 
sig. Grafikin er ekki það sem við má búast 
nú til dags og var oft vart við galla í umhver- 
finu. Tímabil milli bardaga var oft þreytandi 
og reynt var að brjóta borðin upp með því að 
hafa þrautir í þeim sem voru álíka skemmti- 
legar ogað þrifa baðherbergið heima hjá sér. 

UN á GAGNRÝNI - L.A. NOIRE 


Endakallar voru oftar en ekki mjög auðveldir 
að sigra og maður fann ekki fyrir þessari 
klassísku vellíðan sem kemur þegar erfiðir 
endakallar hafa verið yfirbugaðir. Margir af 
stóru bardögunum í leiknum skilja lítið eftir 
sig og manni þyrstir í betra umhverfi, en þau 
eru einmitt oft á tímum endurnýtt. Í leiknum 
fær maður tækifæri til að keyra nokkur faratæ- 
ki eins og risa jeppa og lyftara, en stýringarnar 
eru hálf klunnalegar og þegar keyrt er á óvin 
þá verður útkoman mjög óraunveruleg. Þeir 
hreinlega springa eða fljúga tugi metra beint 
upp í loftið. 


Það sem er samt hægt að mæla með er hljóðið 
í leiknum en sá sem hefur talað fyrir Duke 
Nukem talar aftur fyrir hann í Duke Nukem 
Forever og titillagið góða (sem er mjög auðvelt 
að fá á heilann) er ennþá til staðar. Tónlistin 
fer meira og minna alveg framhjá manni og er 
þar með alls ekki eftirminnileg. 


Það sem verst er við leikinn hinsvegar er tíminn 
sem fer í að byrja hvert borð eða kafla fyrir sig. 
Þetta geta verið allt frá 30 til 50 sekúndur sem 
er langur tími miðað við nútíma leik. Þetta 
gerist með mjög stuttu millibili í leiknum og í 
hvert skipti sem spilarinn deyr, sem er nokkuð 
oft þar sem leikurinn er nokkuð erfiður. Þetta 
hefur þau áhrif að maður er oft næstum búinn 
að slökkva á tölvunni og fara að gera eitthvað 
annað, enda virðist þessi tími vera miklu len- 
gri þegar verið er að stara á skjá sem segir að 
verið sé að hlaða borð. 


Duke Nukem Forever er frábær fyrir gamla 
nördið í okkur sem langar að upplifa gömlu 
góðu tímana sem Duke Nukem 3D var. En því 
miður stendur hann ekki undir þeim vænting- 
um. 

Þrátt fyrir langt framleiðsluferli og þau mörgu 
skipti sem grafikvélinni var skipt út fyrir nýrri 
þá er þetta leikur sem hefði betur verið gefinn 
út fyrir fjórum árum. Maður fær á tilfinningu- 
na að þetta sé gamli leikurinn með betri grafik, 
enda söguþráðurinn næstum sá sami. Sagan er 
mjög fyrirsjáanleg og lítið sem kemur á óvart. 
Spilunin virtist oft vera einhverskonar húsverk 
sem gera þurfti til að komast áfram í leiknum 
og skemmtanagildið eftir því. 

Ég get ekki mælt með þessum leik en mæli 
samt með því að prufa hann, bara til að mynda 
þitt eigið álit á leiknum. 


Grafík 5,0 
Hljóð 7,0 

Saga 5,0 

Spilun 50 
Endurspilun 4.5 
Samtals 5,3 


| GENERATION | 


gg 
EXPANSION PACK 


Fyrir stuttu kom út nýjasti aukapakkinn í Sims 3; 
Generations. Það fylgja margar nýjungar með 
pakkanum sem gera spilunina bæði fjölbreyttari 
og skemmtilegri. Í þessum aukapakka er meira 
af nýjum hlutum fyrir börn og unglinga sinsa 
en öðrum aukapökkum, það eru til dæmis fleiri 
leikföng fyrir krakkana eins og búningakista og 
tréhús. Unglingarnir, og krakkarnir reyndar líka, 
geta kastað eggjum í nágrannahúsin, sett prump- 
upúða í stóla eða sett lit í sturtuna svo að sá sem 
hættir sér næst í sturtu getur endað með skærgult 
hár. 


Foreldra simsar geta skammað börn og unglinga 
ef þeir haga sér illa, sett þá í útivistarbann eða sagt 
þeim að sinna húsverkunum til að komast í náði- 
na hjá þeim aftur. Auk þess geta foreldrarnir sent 
krakkana og unglingana í heimavistarskóla ef þeir 
nenna ekki að hafa þá heimavið, þá getur spilarinn 
ekki stjórnað krakkanum/unglingnum á meðan 
hann eða hún er í burtu. 


Ef krakkarnir fara í skóla í bænum geta þeir skráð 
sig í allskonar aukatíma, leiklistartíma, ballet, 

skátana og listatíma. Í öllum þessum aukatímum 
fá simsarnir aukna færni í hverju fagi fyrir sig. Ei- 
nungis krakka simsar geta farið í ballet eða skáta- 
na og þar hækka þeir um stig eftir því hversu oft 
þeir mæta í tímana og læra þar af leiðandi nýja 
hluti sem þeir geta montað sig af. 

Krakkar og unglingar geta einnig haldið náttfa- 
tapartý þar sem þau geta sofið í tréhúsinu eða á 
stofugólfinu í svefnpoka. Ástfangnir unglingar 
geta setið og skoðað stjörnurnar og skellt sér í vat- 
nsrennibraut. 


Í aukapakkanum geta símsarnir starfað sem bar- 
napíur. Hægt er að láta símsann sinn passa annara 
manna börn á virkum dögum, til að byrja með eru 
einungis tvö börn en eftir því sem betur gengur 
bætast fleiri í hópinn. 


Þessi aukapakki er skemmtileg viðbót í skemmnti- 
legan leikjaheim þar sem allt er mögulegt, hvort 
sem maður vill lifa draumalífi eða eyðileggja lif 
SIMSaNS. 

- EJ 


—— 

en 


Yoshi er karakter sem margir ættu að þekkja, hann 
hefur komið fram í leikjum framleiddum af Nintendo. 
Hann kom í fyrsta sinn fram í leiknum Super Mario 
World (1990) sem var gefinn út á Super Nintendo 
leikjatölvuna, þar var hann félagi bræðranna Mario 

og Lugi's. Seinna varð hann aðalkarakter ýmsra 
leikja, eins og t.d. Super Mario World 2: Yoshi's Ís- 
land. Auk þess hefur hann birst í ýmsum Mario Bros. 
leikjum þar á meðal Mario Party, Mario Kart og Super 
Smash Bros. 


Nafnið, Yoshi, er mjög algengt í Japönsum nöfnum 
(t.d. Yshida, Kiyoshi) og kemur hann í ýmsum litum, 
en algengasti liturinn er grænn. 

"INTENDAP}S 


Samkvæmt Shigeru Miyamoto vildi Nintendo að 
Mario hefði risaeðlu að félaga alveg síaðn að Super 
Mario Bros. kom út. Það var hinsvegar ómögulegt 

á NES leikjatölvuna. Takashi Tezuka, hönnuðr Ma- 
rio leikjanna, heldur því fram að Yoshi hafi komið til 
vegna ástríðu Miyamoto á hestamennsku. 

Það sem það var ómögulegt að láta Mario ferðast á 
Yoshi í Super Mario Bros. 3, hannaði Tezuka tvær 
tegundir af búningum til að bæta upp fyrir það, þvot- 
tabjörninn og froskinn. Loks þegar Super NES tölvan 
leit dagsins ljós gat Miyamoto loksins útfært Yoshi 

í leikjum. Yoshi var mjög vinsæll meðal spilara sem 
varð til þess að hann varð stjarna leiksins Super 
Mario World 2: Yoshi's Ísland. 


Heimild: Wikipedia (wikipedia.com, Yoshi) 
Erla Jónasdóttir þýddi 

KIRK 


UFO: ENEMY UNKNOWN (1994) 


EFTIR KRISTINN ÓLAF SMÁRASON 


ENEMY UNKNOWN 


COkMáAkD ART 


MS FORCES ÁGAFNST THE ál ifkM TEXAOM 


UFO: Enemy Unknown er fyrsti leikurinn í X- COM 
tölvuleikjaseríunni sem aflaði sér töluverðra vinsælda 
á fyrri hluta tíunda áratugs seinustu aldar. Leikurinn 
var gefinn út árið 1994 af Microprose, sem er þekkt 
fyrir leiki á borð við Railroad Tycoon og Civilization 
seríuna. Sögusvið leiksins er á jörðinni, í hinni ekki 
svo fjarlægu framtíð ársins 1999, þar sem geimverur 
frá Mars herja á jörðina með yfirburða tækni. Eftir að 
hafa reynt að berjast við geimverurnar hver í sínu 
lagi með litlum árangri, hafa þjóðir heimsins tekið sig 
saman og stofnað X-COM samtökin, sem er alþjóðle- 
gur her með það markmið að finna leið til að sigrast 
á geimveruinnrásinni. Spilarinn tekur að sér hlutverk 
stjórnanda X-COM samtakanna. 


Í byrjun leiksins sér spilarinn jörðina í þrívídd, 

þar sem hans fyrsta hlutverk er að velja sér stað 
hvar sem hann vill á hnettinum, til að byggja sína 
fyrstu herstöð. Fyrsta herstöðin byrjar með allt það 


bráðnauðsynlegasta sem þarf til þess að berjast við 
geimveruógnina, en það er ratsjá til að finna fljúgandi 
furðuhluti, flugvélar til að skjóta þá niður, ásamt 
hermönnum og vopnum til þess að fara á brotlend- 
ingarstaði furðuhlutanna. Herstöðvarnar eru hjarta 
X-COM samtakanna og eftir því sem líður á leikinn 
þarf spilarinn að byggja nokkrar slíkar víðsvegar um 
jörðina til þess að geta brugðist við innrásum. Í her- 
stöðvaviðmóti leiksins gerir spilarinn allar helstu skip- 
ulagsframkvæmdir sínar. Þeirra á meðal er að kaupa 
og smíða vopnabúnað, ráða hermenn og skipuleggja 
hvaða rannsóknir vísindamenn hans taka fyrir. Með 
rannsóknum getur spilarinn uppgvötað nýjar tegundir 
vopna og útbúnaðar fyrir hermenn, herstöðvar og 
flugvélar, ásamt því að læra á tækniundrin sem geim- 
verurnar búa yfir. En í rannsóknarstofunum eru líka 
geimverur, sem hafa náðst, yfirneyrðar og krufnar til 
að komast að veikleikum þeirra og áætlunum. 


Á jarðarviðmótinu þarf spilarinn að stjórna flugvélum 
sínum og fylgjast með hreyfingum geimveranna. 
Ratsjárstöðvarnar í herstöðvunum finna reglulega 
fljúgandi furðuhluti á sveimi og þá þarf spilarinn að 
senda út flugvélar til að skjóta þá niður. Fyrst um sinn 
geta flugvélarnar aðeins skotið niður smærri tegundir 
af fljúgandi furðuhlutum þar sem vopnabúnaðurinn 
leyfir ekki meira. Ef loftbardaginn fer spilaranum í 

vil, þarf að senda hermenn á brotlendingarstaðinn 

til að drepa þær geimverur sem kunna að hafa lifað 
af og hirða alla tækni sem furðuhluturinn skildi eftir. 
Bardagarnir á jörðu niðri eru umferðaskiptir, þannig 
að fyrst gerir spilarinn allt það sem hann getur gert 
með hermönnunum sínum og síðan tekur tölvan við 
og gerir fyrir geimverurnar. Orrustuvellirnir eru allir 
búnir til af handahófi fyrir hvern bardaga og því eru 
engir tveir bardagar eins. Þá skiptir einnig máli hvort 

furðuhluturinn hrapi í eyðimörk, skógi eða þéttbýli og 
líka hvort það sé dagur eða nótt. Þar fyrir utan eru 11 
mismunandi tegundir af geimverum sem hafa allar 
sína styrkleika og veikleika, og því getur skipt máli 
hvaða útbúnað spilarinn valdi að taka með sér í hver- 
ja sendiför. Stundum gera geimverurnar árás á borgir 
en þá þarf spilarinn að passa sig á því að drepa 
geimverurnar nógu fljótt til þess að bjarga óbreyttum 
borgurum (og að skjóta þá ekki sjálfur), því annars 
gæti ríkisstjórn viðkomandi borgar ákveðið að hætta 
fjárveitingum til X-COM verkefnisins. 


Markmið leiksins er að binda enda á geimveruógni- 
na, en til þess þarf spilarinn að finna geimveruher- 
stöð á jörðinni og fanga háttsetta geimveru lifandi. 
Ef yfirheyrslur á henni takast kemst spilarinn að því 
að innrásin á upptök sín á Mars, en þá þarf hann að 
rannsaka fullt af geimverutækni til þess að geta byg- 
gt geimfar til að fara þangað og ráða niðurlögum á 
foringja geimveruinnrásarinnar. Þetta allt þarf spilar- 
inn að gera áður en geimverurnar komast til of mikilla 
valda á jörðinni. Ef innrásir þeirra fara úr böndunum 
fara þjóðir heimsins fljótt að draga sig út úr <-COM 
verkefninu sem leiðir á endanum til þess að spilarinn 


fær ekki næga peninga til að borga fyrir vopn, laun 


og viðhald á herstöðvum. 

Þrátt fyrir að þessi leikur sé búinn til árið 1994 þá er 
hann merkilega djúpur og vel hannaður. Hver og einn 


hermaður (og geimvera) hefur mismunandi hæfile- 
ika eins og hraða, styrk, fimi, skothæfni og hugrekki, 
ásamt fleiru. Hermennirnir geta bætt þessa eiginleika 
eftir því hve mikla reynslu þeir fá í bardögum sem 
leiðir oftar en ekki til þess að maður bindist ástfóstri 
við staka hermenn ef þeir sýna miklar hetjudáðir. 
Gervigreindin í þessum leik er líka merkilega góð 
miðað við svona gamlan leik. Geimverurnar eiga það 
til að umkringja mann, skjóta á mann úr dimmum 
skúmaskotum og jafnvel fela sig ef þær eru bornar 
ofurliði. 


UFO: Enemy Unknown hefur unnið sér inn fjölda 
verðlauna og verið kosinn 16 sinnum besti tölvuleikur 
allra tíma af mörgum mismunandi miðlum, nú sei- 
nast af PC Gamer árið 2010. Leikurinn hefur getið af 
sér fjölda framhaldsleikja og nokkra leiki búna til af 
aðdáendum leiksins sem leitast við að endurskapa 
upprunalega leikinn í betri grafík. Grafíkin í leiknum 
þykir ef til vill ekki merkileg í dag en var ein sú flot- 
tasta á útgáfutíma leiksins. Hljóðin í leiknum eru 
mjög flott og tónlistin, sem er ekki merkileg, ýtir þó 
undir drungalega andrúmsloftið sem er viðvarandi 

í leiknum. Þó er leiðinlegt að segja frá því að þrátt 
fyrir aldur leiksins er hann enn í sölu (til dæmis á 
Steam), og þar af leiðandi ekki ókeypis til niðurhölu- 
nar á netinu samkvæmt löglegum leiðum. Höfundur 
ætlar engu að síður að hvetja lesendur til að fjárfesta 
í þessum frábæra tímalausa leik og gefa honum smá 
spilun, því engin umferðaskiptur herkænskuleikur 
hingað til hefur komist með tærnar þar sem UFO: 
Enemy Unknown er með hælanna. 


Nýjustu fréttirnar 
Netverslun með bestu verðin 
Punkta og áskriftaverslun 
Greinar 
Umræður og hópspilun á LIVE 
XBOX LIVE tenging 
Yfir 2500 íslenskir XBOX eigendur 


VENSLAKERFIÐ RELð 


KROSSTENGSL SYND Á MYNDRÆNAN HÁTT 


EFTIR BJARKA ÞOR JÓNSSON 


Rel8 (e. relate) er kerfi, hannað af IT Ráðgjöf ehf sem sýnir vensluð gögn 
á myndrænan hátt. Kerfið er notað til þess að tengja saman opinber gögn úr 
Fyrirtækjaskrá, Þjóðskrá og fleiri opinberum skrám. Re/8 byggir á graftis- 
kum myndum þar sem notandinn getur vafrað um tengsl með því að velja 
atriði úr myndunum og fengið upp ný venslarit. 


Jón J. Bjarnason, höfundur Re/8 þekkir heim gervi- 
greindar mjög vel, en gervigreind (e. artificial in- 
telligence) er „grein tölvuvísinda sem miðar að 
því m.a. að fá tölvu til að læra af reynslu, rökleiða 
og draga ályktanir" (Snara vefbókasafn, Íslensk 
orðabók). Jón hefur verið meðal annars verið að 
skoða misferli og glæpastarfsemi í kortaviðskip- 
tum. Hann smíðaði gervitauganetið Artemis fyrir 
misferlisgreinungu sem var m.a. notað á millirík- 
javiðskipti með kredikort MasterCard í Evrópu, 

misferli MasterCard korta á Ítalíu og Bretlandi og 
kortaviðskipti í Tyrklandi. Jón hefur einnig gert 
hermi til mælinga á gæðum tauganeta (ASIM), 
veitt tæknilega ráðgjöf, stýrt rannsóknum hjá 
MasterCard, staðið fyrir könnun á notkun gervi- 
tauganeta við stofnstærðarmælingar (approximat- 
ing fish stock using artificial neural networks) og 
verið kjörinn matsmaður ýmissa vísindagreina svo 
eitthvað sé nefnt. 


UPPHAF RELS8 


Jón segir að hugmyndin að Re/S hafi kviknað árið 
2006 vegna vandamála hjá lögreglunni við að teng- 
Ja saman kenntatölur. Það þótti nánast ómögulegt 
að vinna úr gögnunum sem voru í boði nema með 
að vinna sig Í gegnum tímafrekar flækjur. Í kjöl- 
farið hóf Jón að smíða Re/$ keifið. 

Árið 2007 fékkst leyfi til að nota gögn frá 
Ríkisskattstjóra í kerfið og árið síðar var kerfið 
þróað áfram sem rannsókna- og áhættumatskerfi. 
Kerfið var síðar kynnt dómsmálaráðherra, efna- 
hagsbrotadeild og samkeppnisstofnun. 

kerfið birtir að einhverjum hluta 
persónulegar upplýsingar var kerfið tilkynnt til 


Þar sem 


persónuverndar 2009 og kynnt Fjármálaeftirlitinu 
og skattrannsóknarstjóra. Í lok ársins 2009 var 
kerfið opnað fyrir áskrifendur og er hægt að kaupa 
aðgang að nokkrum mismunandi áskriftarleiðum 
sem gefa notendum og fyrirtækjum kost á að velja 
sér leið sem hentar best. 

Um þetta leiti fóru fjölmiðlar að sýna kerfinu 
áhuga, enda um fátt annað rætt en tengsl manna í 
íslensku viðskiptalífi og orsakir þess að bankar og 
fyrirtæki hrundu. 


„Tilgangurinn með 
Relð er að sýna 
viðskiptavensl á 
auðskiljanlegan og 
myndrænan hátt 


TILGANGUR RELS 


Tilgangurinn með Re/S er að sýna viðskiptavensl á 
auðskiljanlegan og myndrænan hátt. Kerfið sýnir 
einnig söguleg gögn (gjaldþrot, samruna, brott- 


fellingar, breytingar, eldri vensl, látna einstaklinga 
o.s.frv.) og hafa öll fyrirtæki sem hafa verið stof- 
nuð á Íslandi frá upphafi verið skráð í kerfið. 
Kerfið sýnir auk þess nafnabreytingar, og getur 
notandinn tengt gögnin við önnur gögn og bætt 
við nýjum venslum eftir því sem við á. 


Gögnin nýtast við áhættumat, áhættugreiningu, 
skipulag. innheimtu, rannsóknir, meta vanhæfni, 
hagsmunatengsl, hagsmunaárekstra og um leið 
eykur það traust og gagnsæi í viðskiptalífinu. 


Nýjar upplýsingar eru stöðugt að berast og er hafin 
vinna við að bæta upplýsingum um stéttarfélög. 
lífeyrissjóði, embættismenn, stjórnir opinberra 
fyrirtækja og stofnana, kvótaupplýsingar ásamt 
upplýsingum um kjörna fulltrúa. 


HVAÐ GERIR RELS8? 


RelS byggir venslamyndir út frá gögnum í sérstö- 
kum gagnagrunni sem auðvelt er að tengja öðrum 
gögnum, notuð til þess að byggja venslamyndir. 
Vensl eru ekki bundin við fyrirtæki, félög og eins- 
taklinga og er hægt að skilgreina hvaða hluti sem 
er í kerfinu sem geta myndað vensl, t.d. tengsl 
fyrirtækis við einstaklinga, tengsl einstaklings við 
fyrirtæki, tengsl fyrirtækja í gegnum einstakling, 
tengsl einstaklinga í gegnum fyrirtæki og með 
tengsla leit. 

Kerfið sýnir söguleg gögn á borð við brottfellin- 
gar, gjaldþrot, samruna fyrirtækja, látna einstak- 
Lunga og óvirk tengsl. 


Lesendur sem hafa áhuga á frekari upplýsingum 

geta haft samband við Jón J. Bjarnason á 

jonb(ðit-cons.com eða í síma 897-9858. 

Ta imaitmgð en Pi Mr Tu 


SAGA LEIKJATÖLVUNNAR 


FJÖRÐI HLUTI - 2009 - 2011 


Nintendo hefur náð að heil- 
la marga spilara upp úr skó- 
num með Wii leikjatölvunni og 
handheldu 
tendo DS. Samkvæmt tölum 
VGChartz hafa þessar tvær töl- 


vur selst í lang Hestum eintökum 


leikjatölvunn. Nin- 


af sjöundu kynslóð leikjatölva, 
hvor á sínu sviði. Tölvunar tvær 
frá Nintendo hafa þó ekki náð að 
heilla harðkjarna spilara í Evrópu 
og Bandaríkjunum. Helsta orsök 
þess er að líkindum lakari grafik 
en er í öðrum leikjatölvum og 

leikjaúrvalið, sem höfðar fyrst og 
fremst til krakka, fjölskyldna og 
Asíu markaðinn. Enginn hefur þó 
náð sölumeti best seldu leikjatöl- 
vunnar, PS2, sem hefur selst í yfir 
150 milljón eintökum. 

Nintendo hefur verið það 
tölvuleikjafyrirtæki hefur 
verið hvað ófeimnast við að pró- 


sem 


fa nýja hluti á sviði leikjatölva og 
tölvuleikja í gegnum tíðina. Mi- 
crosoft og Sony fetuðu í fótsport 
Nintendo og hafa gefið út aukahl- 
uti sem opna fyrir hreyfistýrin- 


EFTIR BJARKA ÞOR JÓNSSON 


gar í leikjatölvunum; Sony með 
PlayStation Move (PSM) fyrir 
PlayStation 3 (PS3) og Microsoft 
með Kinect fyrir Xbox 360. 
Fjarstýring PSM líkist Wii 
fjarstýringunni, fyrir utan það 
að hún er svört og með kúlu 
á endanum sem getur 
breytt um Lt. PSM 
notar PlayStation 
Eve (PSE) myn- 
til að 
skynja hreyfin- 
gar fjarstýrin- 


davélina 


garinnar. Leikirnir sem notast við 
PSM styðjast ýmist við tæknina 
að hluta til eða eru eingöngu æt- 
laðir PSM. 

Kinect er frábrugðið Wii 
og PSM að því leiti að þar er 
fjarstýring notuð, hel- 
dur notar spilarinn líkama sinn 
til að stjórna. Til dæmis ef það 
eru spilaðir dansleikir í Wii eða 
PS3 er nauðsynlegt fyrir spilara 


engin 


að halda á fjarstýringu(m) sem 
skynja hreyfingarnar. Í Kinect eru 
engar fjarstýringar og þess vegna 
er nóg fyrir spilara að dansa fyrir 
framan Kinect hreyfiskynjarann 
án nokkurra hjálparhluta. Kinect 
og PSM komu á markaðinn á 
svipuðum tíma, eða seinni hluta 
2010. Til þessa hafa tæplega 9 
milljón eintök selst af PSM, en 
yfir 10 milljón eintök af Kinect. 
Kinect sló heimsmet í hröðustu 
sölu á raftæki fyrir neytendur þar 


sem 8 milljón eintök seldust á 
fyrstu 60 dögunum. 

Svo virðist vera að leikir 
sem styðjast við hreyfistýrin- 
gar hafa fyrst og fremst slegið í 
gegn hjá krökkum, fjölskyldum, 
í partýum og hjá þeim sem spila 
sjaldan tölvuleiki. Þeir sem spila 
tölvuleiki oft og mikið hafa ekki 
sótt eins mikið í leiki sem bjóða 
upp á hreyfispilun, en það mun 
mögulega breytast í kjölfar þess 
að Sony og Microsoft ætla að leg- 
gja aukna áherslu á hreyfispilum. 
En nánar um það í E3 greininni 
hér á eftir. 

Fleiri leikir eru farnir að 
bjóða upp á þríviddarmöguleika, 
og þá fyrst og fremst leikir í PS3 
og Nintendo 3DS. Í PS3 leikjunum 
er nauðsynlegt að eiga sjónvarp 
sem styður þrívíddarmöguleika 
og verður spilarinn að setja á sig 
sérstök þrívíddargleraugu, líkt og 


Worldwide Hardware Totals 


x ff þ 


Wii 


Mynd: The VGChartz, 1. júlí 2011 


1 ys 
Þrtisrian Á 


tíðkast þegar horft er á kvikmynd 
í þrívidd. Nintendo 3DS fer aðra 
leið og birtir myndir í þrívídd án 
sérstakra gleraugna, en það er 
nauðsynlegt fyrir spilarann að hor- 
fa beint á skjáinn svo að þríviddin 
birtist rétt. Þrívidd án gleraugna 
hljómar ansi vel en hópur spilara 
hefur nú þegar kvartað yfir því að 
fá höfuðverk við að spila leiki í 
3D í 3DS, en það er hægt að stilla 
hvort leikirnir birtist í 2D eða 3D. 
Einnig er ekki mælta með því að 
börn yngri en 6 ára spili leikina í 
3DS þar sem það getur mögulega 
skaðað sjónina. 

Leikjatölvur og tölvuleikir 
í dag bjóða upp á ansi margt; góða 
grafik, hraða vinnslu, hreyfi- og 
raddstýringar, netspilun og oftar 
en ekki er hægt að hlusta á tón- 
st, horfa á kvikmyndir eða sæk- 
ja leikling (e. demo) af netinu. 
Wii, PS3 og Xbox 360 eru stóru 
leikjatölvunar í dag og flokkast 
sem sjöunda kynslóð leikjatölva. 
Tímabil áttunda kynslóðarinnar 
er nú þegar hafið. Nintendo 3DS 
var fyrsta handhelda leikjatölva 

áttundu kynslóðarinnar og mun 
handhelda leikjatölvan frá Sony, 
PlayStation Vita, og nýja leik- 
jatölvan frá Nintendo, Wii U, ein- 
nig falla í sama flokkinn. Framtíð 
leikjatölvunnar snýst ekki ei- 
nungis um flottari grafik og be- 
tra hljóð í tölvuleikjum, heldur 
eru leikjatölvurnar orðnar að 

NNAF 
afþreyingarmiðstöð heimilisins. 
Auk þess sem að tækin eru farin 
að tvinna sig saman í eina heild, 
til dæmis getur spilarinn verið 
að spila tölvuleik í gegnum PS3 
leikjatölvuna við vin sem spilar 
leikinn í PC tölvu, eða spilað töl- 
vuleik í handheldri leikjatölvu og 
haldið svo áfram að spila þar sem 


frá var horfið í leikjatölvunni við 


sjónvarpsskjáinn. 


NÖRD NORÐURSINS ÓSKAR EFTIR NÖRDALEGU EFNI OG ÁHUGASÖMUM PENNUM 
WWW.NORDNORDURSINS.IS /NORDNORDURSINSO NORDNORDURSINS.IS 


Hin árlega tölvuleikja- og leikjatölvusýning E3 (Electronic Entertain- 
ment Expo) var /. - 9. júní síðastliðinn. Sýningin er ein sú stærsta 
sinnar tegundar og úr mörgu að velja. Hér höfum við tekið saman 
það helsta sem kom úr kynningunum frá leikjatölvu- og tölvuleik- 
jarisunum þrem; Microsoft, Nintendo og Sony. 


MIGROSOFT 


egin áherslan á kynningu Microsoft var 
M framtið Kinect í Xbox 360, en Kinect er 
aukabúnaður fyrir Xbox 360 sem gerir spilurum 
kleift að stjórna leikjum og einföldum aðgerðum 
með hreyfingum í stað fjarstýringar. Möguleikar 
Kinect eiga eftir að skila sér í gegnum leiki og 
almennri stjórnun á Xbox 360 leikjatölvunni. 


Það má skipta leikjunum sem styðja Kinect í tvo 

flokka; annars vegar leiki sem allir geta spilað 
(sama hvort Kinect sé til staðar eða ekki) og svo 
leiki sem eru sérstaklega gerðir fyrir Kinect, en til 
að spila þá er nauðsynlegt að Kinect sé tengt í 
leikjatölvuna. Á kynningunni var fjöldi Kinect leik- 
ja kynntir til sögunnar og ber þar helst að nefna 
Kinect Star Wars, Fable, The Journey og Ryse. 
Leikirnir þrír spilast á mjög svipað hátt þar sem 
spilarinn notar líkamshreyfingar til að stjórna 
leiknum, til dæmis er barist með geislasverðum 


í Star Wars leiknum, galdrar notaðir með því 
að sveifla höndunum til og frá í Fable og skyldi 
og sverði rómverska bardagamannsins í Ryse 
stjórnað. Líkamshreyfingarnar eru í flestum 
tilfellum augljósar, það er að segja, til þess að 
hoppa í leiknum, hoppar spilarinn, til þess að 
sparka þá sparkar spilarinn og svo framvegis. Í 
sýnishornunum úr leikjunum á E3 kynningunni 
virðast þeir allir vera svokallaðir leikir „á teinum“ 
(e. „on-rails“) þar sem persóna leiksins gengur 
fyrifram ákveðnar leiðir, líkt og lest sem fylgir le- 
starteinum. Spilarinn fær þar af leiðandi ekki að 
stjórna því hvaða leiðir persónan velur. Sumum 
þykir þetta vera stór galli og þrep aftur í timann á 
meðan öðrum þykir þetta sjálfsögð leið til að út- 
færa Kinect leiki svo að spilarinn þurfi til dæmis 
ekki að hlaupa allan tíman eða spá í hvaða átt 
hann á að fara. 


Aðrir Kinect leikir sem voru nefndir til sögun- 
nar voru; Kinect Disneyland Adventures, Kinect 
Sports Season 2, Dance Central 2 og Sesame 
Street: Once Upon a Monster. 


Það er ekki aðeins hægt að stjórna tölvuleikju- 
num með Kinect, heldur öllum helstu valmögulei- 
kum sem Xbox 360 hefur upp á að bjóða með 
raddstýringu. Með þessum hætti er hægt að 
stjórna ýmsum aðgerðum án þess að nota 
fjarstýringu. Til dæmis til að fara í tónlistarmöp- 
puna segir spilarinn einfaldlega „Xbox, Music“, 

til að fara í tölvuleikjamöppuna segir spilarinn 
„Xbox, Games“ og til að skoða kvikmyndir segir 
spilarinn „Xbox, Movies". 


Einnig var kynnt að innan skamms verður hægt 

að horfa á sjónvarpið í gegnum Xbox 360 Liv- 
eTV. Þessi möguleiki mun meðal annars virka 
í Bandaríkjunum, Bretlandi og víðar, en við hjá 
Nörd Norðursins gerum þó ráð fyrir því að þessi 
möguleiki verði ekki til staðar fyrir spilara á Ís- 
landi. YouTube er einnig væntanlegt í Xbox 360. 


Leitarvél Microsoft, Bing, mun aðstoða notendur 
leikjatölvunnar við að finna hluti. Notendur Xbox 
360 munu ekki fá sömu niðurstöður úr Bing í 
leikjatölvunni og í borðtölvunni þar sem Bing í 
Xbox 360 mun aðeins birta efni sem er sérstak- 
lega hannað fyrir Xbox 360. Til dæmis getur 
spilarinn sagt „Xbox, Bing, Lego“ til að fá lista 
yfir alla Lego leikina, eða „Xbox, Bing, X-Men“ 
til að sjá alla leiki, kvikmyndir og annað efni sem 
tengist X-Men í Xbox 360. 


Kinect Fun Labs var kynnt til sögunnar, en sú 

uppfærsla er nú þegar aðgengileg fyrir Kinect 
notendur. Í Kinect Fun Labs getur notandinn 
meðal annars skannað sig inn og fengið leik- 
jatölvuna til að hanna Xbox útgáfu (e. Avatar) af 
sjálfum sér, teiknað í þrívídd með fingrunum og 
skannað allskonar hluti inn í tölvuna, til dæmis 
hjólabretti eða uppáhalds bangsann sinn. 


Í upphafi Microsoft kynningarinnar voru sýnd 
brot úr Call of Duty: Modern Warfare 3 og væn- 
tanlegum Tomb Raider leik. Báðir leikirnir litu 
gífurlega vel út þar sem boðið var upp á mikinn 
hasar og grafík sem fékk kjálkann til að falla. 
Call of Duty er væntanlegur 8. nóvember 2011 í 
PC, PlayStation 3 og Xbox 360 og Tomb Raider 
er væntanlegur seinni hluta ársins 2012. 


Rapparinn Ice T var fenginn, ásamt öðrum 
spilara, til að spila hluta úr söguþræði Gears 
of War 3 á kynningunni, en leikurinn er væn- 


LEIKIR 


UPPFÆRSLUR FYRIR XBOX 360 


CALL OF DUTY: MODERN WARFARE 3 
DANCE CENTRAL 2 
FABLE. THE JOURNEY 

FIFA 

FORZA 4 

GEARS OF WAR 3 

HALO 4 (TRILOGY) 

HALO: COMBAT EVOLVED ANNIVERSARY 
KINECT DISNEYLAND ADVENTURES 
KINECT SPORTS SEASON 2 
KINECT STAR WARS 

MASS EFFECT 3 

MINECRAFT 

NFL MADDEN 

RYSE 

SESAME STREET: ONCE UPON A MONSTER 
TIGER WOODS PGA TOUR 
TOM CLANSY'S GHOST RECON FUTURE SOLDIER 
TOMB RAIDER 


BING 

KINECT FUN LAB 
LIVETV 
RADDSKIPANIR 
YOUTUBE 


tanlegur 20. september 2011. Spilun leiksins 

var nokkuð hefðbundin og fátt nýtt á ferðinni. 
Helsta nýjungin var að persónur leiksins gátu 
klifið í vélmennabúningi og stjórnað vélmenninu 
á svipaðan hátt og í leiknum Lost Planet. Þó að 
spilunin virtist ekki bjóða upp á margar nýjungar 
þá njóta Gears of War leikirnir gífurlegra vinsæl- 
da meðal Xbox 360 spilara og má þar af leiðandi 
búast við frábærum leik. 


EA Sports tilkynnti að fjórir leikir frá þeim myndu 
bjóða upp á Kinect möguleikann árið 2012, 
leikirnir eru; Fifa, NFL Madden, Tiger Woods 
PGA Tour og að lokum titill sem þeir kjósa að 
halda leyndum enn sem komið er. Risavaxni 
smáleikurinn Minecraft er einnig væntanlegur í 
Xbox 360 og mun leikurinn styðjast við Kinect. 


Stórleikirnir Mass Effect 3 og Tom Clansy's 
Ghost Recon: Future Soldier munu báðir bjóða 
upp á nokkrar Kinect stýringar. Í Mass Effect 

3 verður fyrst og fremst hægt að notast við 
raddskipanir en í Tom Clansy leiknum verður 


auk þess hægt að nota Kinect til að skjóta úr 
byssum. Allir Tom Clansy leikir í framtíðinni 
munu styðja Kinect. 


Í lokin tilkynnti Microsoft að nýr þríleikur í Halo 
seríunni væri væntanlegur og sá fyrsti, Halo 

4, kæmi út jólin 2012. Stutt kitla úr leiknum var 
sýnd samhliða tilkynningunni og verður spen- 
nandi að fylgjast með gerð leiksins. Til gamans 
má geta að Halo Aniversary útgáfa er væntan- 
leg, en þar sem gamli góði Halo leikurinn er 
endurbættur. 


Á heildina litið var kynning Microsoft nokkuð 
lífleg, en að mati margra var of mikil áhersla lögð 
á Kinect. Flestir leikir sem styðjast við Kinect eru 
barna- og fjölskylduleikir og falla misvel í kramið 
hjá hefðbundnum Xbox 360 spilurum. 


S0NY 


Stór hluti af kynningu Sony fjallaði um nýju 
handheldu leikjavélina frá þeim; PlayStation 
Vita. En auk þess var sýnt sýnishorn úr væntan- 
legum leikjum í PlayStation og lögð áhersla á 
framtíð þríviddarsjónvarpa og möguleika Play- 
Station Move. Hilmar Pétursson framkvæm- 
dastjóri íslenska leikjafyrirtækisins CCP tilkynnti 
framtíð tölvuleiksins DUST 514. 


Starfsmenn Sony byrjuðu á því að biðjast af- 

sökunar á vandræðagangi PlayStation Network 
(PSN) sem lá niðri um tíma vegna árása tölvuþr- 
jóta. Þeir þökkuðu notendum fyrir þolinmæðina 
og stuðninginn sem þeir hafa fundið fyrir. 


NÝIR LEIKIR 

Á kynningunni var sýnt brot úr spilun Uncharted 
3. Leikurinn leit mjög vel út og á eflaust eftir 

að falla vel í kramið hjá þeim sem hafa spilað 
Uncharted leikina áður. Uncharted 3: Drake's 


Deception er væntanlegur í PlayStation 3 í byr- 
jun nóvember á þessu ári og mun styðja einstak- 
lings — og fjölspilun. 

Þriðji leikur Resistance seriunnar, Resistance 3, 
var einnig kynntur og er væntanlegur í PlaySta- 
tion 3 í september. Leikurinn er framhald af fyrri 
leiknum og er sögutími hans árið 1957. Leikurinn 
mun styðja PlayStation Move og verður auk 
þess fáanlegur í sérstökum pakka á tilboðsverði. 
Pakkinn samanstendur ef leiknum, PlayStation 
Move, PlayStation Eye og byssu (Sharpshooter). 


AUKIN ÁHERSLA LÖGÐ Á 
„ 3D 
„ PLAYSTATION MOVE 


LEIKIR 
UNCHARTED 3 
RESISTANCE 3 
GOD OF WAR Í ENDURBÆTTRI ÚTGÁFU 
ICO OG SHADOW OF THE COLUSSUS Í ENDURBÆTTRI ÚTGÁFU 


NBA 2K12 
MEDIVAL MOVE 
INFAMOUS 2 


Körfuboltasnillingurinn Kobe Bryant var fenginn 
til að spila NBA 2K12 sem mun veita PlaySta- 
tion Move stuðning. Einnig var sýnt úr /ÍnFamous 
2 (sem er kominn út), StarHawk, Sly Cooper 
(2012), Bioshock Infinite, Star Trek og Saints 
Row 3. 


MOVE MÖGULEIKAR Í LITTLEBIG PLANET 2 


SLY COOPER 
STARHAWK 
DUST 514 


BIOSHOCK INFINITE (MUN STYÐJA MOVE AÐ EINHVERJU LEITI) 
STAR TREK (MUN STYÐJA MOVE AÐ EINHVERJU LEITI) 


PLAYSTATION VITA KYNNT 

1:23 ÆÐ 3 


— 


UNCHARTED 


Hgcharted, 
Gold yss 


OJ VITA 


PLAYSTATION VITA 


„ PLAYSTATION VITA (PSV) STYÐUR NVG KORT OG ER MEÐ 5 TOMMU OLED SNERTI- 
SKJÁR SEM BÝÐUR UPP GÓÐA UPPLAUSN. 


- ÁPSV VERÐA HEFÐBUDNIR STJÓRNTAKKAR, EN AUK ÞESS ER SNERTIFLÖTUR Á 
BAKHLIÐ TÖLVUNNAR OG HREYFIHALLASTÝRING. 


- ÞAÐ ERU TVÆR MYNDAVÉLARI Á PSV. EIN AÐ FRAMAN OG ÖNNUR AÐ AFTAN. 


- ÞAÐ VERÐA TVÆR ÚTGÁFUR AF PSV FÁANLEGAR; WI-FI ÚTGÁFA SEM MUN KOSTA 
$249 OG 3GMWVI-FI ÚTGÁFA SEM MUN KOSTA $299. 


BOXDAOXDAOXDAOKGAOXDAOXDACXDAO 
ÖXDAÖXDAOXDAOXDAÖXDAORx 
X04A0X0AOXCGAOX04AOXGAOXx 
040x040X040x040xXC40x0 
BÖOXDAOXDAOCXDAOX0LOXx 
OXDAOXDAOXDAOXDAOXG 

Hilmar Pétursson framkvæmdastjóri íslenska 
leikjafyrirtækisins CCP tilkynnti að framtíð töl- 
vuleiksins DUST 514 yrði í samstarfi við Sony og 
að leikurinn yrði aðeins fáanlegur í PlayStation 
og mun styðja PlayStation Move að einhverju 
leiti. Leikurinn er fyrstu persónu skotleikur og 
tengist MMO (Massively Multiplayer Online) leik- 
num EVE Online sem er einnig frá CCP. Það eru 
liðin tvö ár frá því að CCP tilkynnti að DUST 514 
væri í vinnslu og yrði eingöngu fyrir leikjatölvu(r). 
Það hefur aftur á móti ekki fengist staðfest fyrr 
en núna hvaða leikjatölva eða leikjatölvur yrðu 
fyrir valinu. Viðbrögðin á spjallborði Íslenska 
PlayStation samfélagsins (psx.is) voru lítil sem 
engin en á spjallborði Íslenska XBOX samfé- 
lagsins (xbox360.is) heyrðust nokkrar óánægju 
raddir og furðuðu margir sig á ákvörðun CCP að 
velja PlayStation frekar en Xbox 360. Aðrir skildu 
valið þar sem Microsoft virðast vera með ansi 
strangar reglur varðandi netspilun á Xbox Live. 
Leikurinn verður unninn í nánu samstarfi með 
Sony og leikurinn mun fá sérstakt Home svæði í 
PlayStation 3. Prufuútgáfan (Beta) af DUST 514 


„,„ Hilmar Pétursson fram- 
kvæmdastjóri íslenska 
leikjafyrirtækisins CCP 
tilkynnti að framtíð töl- 
vuleiksins DUST 514 yrði 
í samstarfi við Sony og að 
leikurinn yrði aðeins fáan- 
legur í PlayStation ja 


kemur út næsta haust og leikurinn sjálfur vorið 
2012. 


ÞRÍVÍDD 

Nokkrir eldri leikir fá að skína á ný, en á kyn- 
ningunni tilkynntu Sony að það væri væntanleg 
þríviddarútgáfa af God of War leikjunum og 
einnig af tölvuleikjunum /CO og Shadow of the 
Colossus. 


Sony leggur mikla áherslu á möguleika og 
framtíð þrívíddar á sviði afþreyingar. Þeir tilkynn- 
tu að innan skamms yrði fáanlegur 3D sjón- 
varpsskjár og 3D gleraugu á mjög sanngjörnu 
verði svo að sem flestir hefðu möguleika á því 
að nálgast þessa upplifun. Það verður jafnframt 
boðið upp á að spila tveggja manna leiki á sama 
skjánum með notkun gleraugna án þess að skip- 
ta honum í tvennt (splitscreen). Spilari númer 
eitt horfir á skjáinn og sér eina mynd á meðan 
spilari númer tvö horfir á sama sjónvarpið en sér 
aðra mynd. Þannig má segja að þessi eini skjár 
breytist í tvo með þríviddartækninni. 


PLAYSTATION MOVE 


Aukin áhersla verður lögð á möguleikana sem 
hreyfistýring PlayStation Move hefur upp á að 
bjóða. Leikir munu í auknum mæli styðja Move 
með einum eða öðrum hætti. Þetta þýðir ekki 
að þeir sem nota hefðbundnar fjarstýringar þurfi 
að skipta alfarið yfir í Move, heldur munu leikir 
bjóða upp á að ákveðnir hlutar leiksins geti 
spilast með aðstoð Move. Leikir á borð við Dust 
514, NBA2K12, Resistance 3, LittleBig Planet, 
Bioshock Infinite og Star Trek munu styðjast við 
PlayStation Move. 

Leikurinn Medieval Move spilast alfarið í geg- 
num Move. Leikurinn nýtir möguleika Move á 

fjölbreyttann hátt, en fátt nýtt er þar á ferð. 


PLAYSTATION VITA 


Sony kynnti arftaka PlayStation Portable (PSP). 
Nýja handhelda leikjatölvan ber nafnið Play- 
Station Vita (PSV) - vita þýðir líf á latínu - en 
leikjatölvan var áður undir heitinu Next Genera- 
tion Portable (PSN). Með PSV vill Sony tengja 
saman leikjaspilun og samskipti vina saman 

Í eina græju. PSV er með OLED snertiskjá, 
snertistýringu á bakhliðinni, tveimur stýripinnum 
(analog sticks), hefðbundnu aðgerðartökkunum, 
tvær myndavélar (eina framan á og önnur aftan 
á) og öflugri en PSP. Það eru yfir 80 leikjatitlar í 
vinnslu og meðal þeirra eru; Uncharted: Golden 


Abyss, Ruin, Modnation Racers, Street Fighter X 


Tekken, LittleBig Planet og fleiri. 

Leikjatölvan getur tengst PlayStation 3 (PS3) 
og geta meðal annars átta spilarar spilað sa- 
man Í gegnum netið — í gegnum PSV og PS3. Í 
tölvuleiknum Ruin getur spilarinn spilað leikinn 

í PSV og haldið svo áfram að spila hann í PS3 
og öfugt. Það er að segja tölvurnar muna hvar 
spilarinn var staddur í leiknum og leikurinn 
spilast í báðum tölvunum. PlayStation Vita ke- 
mur í verslanir um næstu jól og verður fáanleg 

í tveimur útgáfum; Wi-fi útgáfa sem mun kosta 
$249/€249 og 3G útgáfa sem kostar $299/€299. 
Miðað við núverandi gengi á Evrunni, íslenska 
tolla og önnur gjöld má gera ráð fyrir því að PSV 
mun kosta yfir 50.000 kr. á Íslandi. 


NINTENDO 


Ein stærsta tilkynningin á E3 sýningunni kom á 
Nintendo kynningunni þegar þeir sögðu frá nýrri 
leikjatölvu sem er væntanleg árið 2012. Í kyn- 
ningunni var auk þess fjallað um Nintendo 3DS 
og 25 ára afmæli Zelda seríunnar. Nintendo 
lagði mikla áherslu á að þeir vildu ná til sem allra 
breiðasta hóp tölvuleikjaspilara og mögulegt er 
og um leið dýpka spilun tölvuleikja. 


Kynningin hjá Nintendo byrjaði á skemmtilegum 
tónum þar sem sinfóníuhljómsveit spilaði þekkt 
lög úr Zelda leikjunum, en það eru liðin 25 ár 
síðan að fyrsti Zelda leikurinn, The Legend of 
Zelda, kom út í gömlu góðu Nintendo Entertain- 
ment System (NES), 1986. Í tilefni þess ræddi 
Nintendo um þróun Zelda leikjanna og kynnti 


38 NÖRD NORÐURSINS 


nýjan Zelda leik og endurbættar útgáfur af eldri 
Zelda leikjum til sögunnar; Link's Awakening 

og Ocarina of Time 3D á Nintendo 3DS, Four 
Swords sem verður hægt að nálgast ókeypis í 
gegnum netþjónustu DsiWare og að lokum Sky- 
ward Sword á Wii. 


Auk leikjanna mun Nintendo gefa út sérstaka 
gulllitaða Zelda útgáfu af Wii fjarstýringunni og 
sérstakir Zelda sinfóníutónleikar verða haldnir 

í Japan, Norður-Ameríku og Evópu til heiðurs 
seríunnar, og verða tónleikarnir gefnir út á geis- 
ladisk. 


NINTENDO 3DS 


Nintendo 3DS er handheld leikjatölva sem birtir 
tölvuleikina í 3D án sérstakra 3D-gleraugna. Það 

LEIKJASERIUNNAR. 

er fátt nýtt að frétta af Nintendo 3DS leikjavélinni 
sjálfri, en Nintendo tilkynnti að eftirfarandi titlar 
væru í vinnslu fyrir 3DS; Mario Kart, Super Mario 
3D, Kid Icarus. Uprising, Luigi's Mansion 2, 
Resident Evil: The Mercheneries 3D, Mario and 
Sonic at the London 2012 Olympic Games, Ace 
Combat 3D, Pac-Man é. Galaga Dimensions, 
Tekken 3D og fleiri. 


Á kynningunni kynnti Nintendo nýja leikjatölvu til 
sögunnar; Wii U. Nafnið kann að hljóma furðule- 
ga í fyrstu en hugsunin á bak við nafnið er Wii 
sem stendur fyrir „we“ (við) og U sem stendur 
fyrir „you“ (þig). Nafn nýju tölvunnar á að gefa 

til kynna að hún eigi að henta öllum spilurum, 
sama hvort um er að ræða fjölskyldufólk, harðk- 
jarna spilara eða krakka. Markmið Nintendo er 


að dýpka tölvuleikjaupplifunina og um leið náð til 
breiðari hóps. 

Það var nánast ekkert minnst á leikjatölvuna 
sjálfa, heldur fór nánast öll kynningin í að kynna 
nýju fjarstýringuna sem fylgir Wii Ú. Grafíkin sem 
Wii Ú skilar frá sér á að vera svipuð eða örlítið 
betri en í PS3 og Xbox 360, en fjarstýringin gerir 
spilarnum kleift að upplifa tölvuleikjaspilun á 
nýjan hátt. 

Fjarstýringin er með snertiskjá sem hægt að er 
nota með ýmsum hætti, það er til dæmis hægt 
að spila tölvuleiki í snertiskjánum, birta auka up- 
plýsingar um tölvuleikina, vafra um netið, hringja 
myndsímtöl, teikna myndir á snertiskjáinn og svo 
mætti lengi halda áfram. 

Wii U er væntanleg árið 2012. 


- MJÖG FJÖLBREYTT FJARSTÝRING. 


*  FJARSTÝRINGIN ER MEÐ MYNDAVÉL, HÁTÖLURUM, SNERTISKJÁ OG FLEIRA. 


- KEMUR ÚTÁRIÐ 2012 


*  WIIFJARSTÝRINGAR MUNU VIRKA Í WII U 

ZELDA 

- 25 ÁRA AFMÆLI ZELDA 

*  ZELDAFJARSTÝRING GEFIN ÚT Í TILEFNI AFMÆLISINS 

*  ZELDASINFÓNÍUTÓNLEIKAR VERÐA HALDNIR VÍÐA UM HEIM 


NINTENDO VILL BJÓÐA UPP Á: 
-  DÝPRI SPILUN -—- STÆRRI HÓPUR SPILARA 
- AÐ HVER SPILARI Á AÐ FINNA EITTHVAÐ VIÐ SITT HÆFI 


LEIKIR Í NINTENDO 3DS 
MARIO KART 
SUPER MARIO 3D(S) 
KID ICARUS. UPRISING 
RESIDENT EVIL: THE MERCHENARIES 3D 
MARIO AND SONIC AT THE LONDON 2012 OLYMPIC GAMES 
ACE COMBAT 3D 
PAC-MAN 8. GALAGA DIMENSIONS 
TEKKEN 3D 


KYNNING Á WII U 


LEIKIR 
NÝR SMASH BROS. LEIKUR Í VINNSLU FYRIR WII U OG 3DS 
LEGO CITY STORIES 
DARKSIDERS || 
DIRT 
TOM CLANSY'S GHOST RECON ONLINE 
METRO LAST NIGHT 
TEKKEN 
NINJA GAIDEN 3 
EA GAMES/SPORTS MUNU GEFA ÚT LEIKI FYRIR WII U 


NÖRD NORÐURSINS 41 


A 


A ER A a 


5 Í 
a 


UPPVAKNINGAGANGA Í REYKJAVÍK 


Þann 11. júní síðastliðinn var uppvakningaganga (e. Zombie walk) 
haldin í Reykjavík þar sem fólk fór í uppvakningagervi og ráfaði um 
miðbæinn. Uppvakningagöngur hafa verið haldnar víðsvegar um 
heiminn síðastliðinn áratug, í kjölfar vinsælda uppvakninga í bók- 
menntum, kvikmyndum og tölvuleikjum. 


ppvakningarnir í Reykjavík söfnuðust saman á tveimur stöðum; við Hlemm annars vegar og 

við Tækniskólann hins vegar. Gangan frá Hlemmi hófst á slaginu þrjú og gekk sú hjörð niður 

Laugaveginn á meðan seinni hópurinn lagði af stað frá Tækniskólanum korteri síðar og rá- 
faði niður Skólavörðustíg. Hóparnir tveir mættust að lokum þar sem Skólavörðustígur og Laugavegur 
mætast og gengu saman áfram niður Laugaveg, Austurstræti, að Ingólfstorgi og enduðu svo á Austur- 


velli þar sem hungraðir uppvakningarnir ráfuðu um og stundu. 

Gangan var skipulögð í gegnum samfélagsmiðilinn Facebook sem lýsa uppvakningum sem; hægfara, 
líflausum, náhvítum og stynjandi. Uppvakningar ráfa um í þeirri von um að finna fólk til að bragða á. 


Samkvæmt heimildum okkar urðu engin slys á fólki og hægt að útiloka að uppvakningarnir hafi náð 
að smita aðra af hinni lítið þekktu veiru sem breytir þeim dauðu í uppvakninga. 


Gangan var öllum opin og hvöttu skipuleggjendur sem flesta til að mæta og eiga góða stund saman, 
ungir sem aldnir. Viðburðurinn dreifðist líkt og eldur um sinu og voru yfir 900 búnir að boða komu sína 
og aðrir 600 sem ætluðu kannski að mæta. Það var þó ekki nema lítið brot af þessum hópi sem lét sjá 
sig en stemningin var þrátt fyrir það gríðarlega góð. Nokkrum dögum áður en gangan sjálf fór fram var 
hópur stofnaður þar sem fólk var hvatt til að mæta til að veita uppvakningunum mótspyrnu. Einhverjir 
mættu með NERF byssurnar sínar í gönguna til að reyna að stoppa hjörðina. Það fylgir ekki sögunni 
hvort það hafi tekist að stoppa uppvakningana og því öruggara að vera á varðbergi! 


SMELLTU Á MYNDINA TILAÐ HORFA Á UMFJÖLLUN 
KVÖLDFRÉTTA STÖÐVAR 2 FRÁ 11. JÚNÍ. 


Ljósmyndari: Sigríður Sirrý Dagbjartsdóttir 
Ljósmyndir birtar með leyfi ljósmyndara og PressPhotos.biz 

bókinni Myrkfælni eftir Þorstein Mar Gunn- 

laugsson er a finna ellefu smásögur sem allar 

teljast hryllings eða draugasögur. Þorsteinn 
er hér kyrfilega að feta í fótspor Bandaríska rithöfun- 
darins H. P. Lovecraft, og í minna mæli Edgar Allan 
Poe. Þetta er þó ekki endilega höfundinum til hróss, 
því þó Lovecraft hafi átti góðar hugmyndir og teljist 
óneitanlega brautryðjandi, þá telst hann ekki til færari 
rithöfunda sem Bandaríkin hafa alið. Þorsteinn Mar 
sýnir þó í þessu safni smásagna að hann hefur gríðar- 
gott ímyndunarafl og skrifar vel þegar hann nær að 
fjarlæga sig frá Lovecraft. 


Fyrsta sagan ein og sér er til að mynda pökkuð af 
góðum hugmyndum og klassískum hryllingi. Smása- 
gnaformið er henni þó í raun hamlandi þar sem sagan, 
sem er áhugaverð, virkar snubbótt. Mikið nær væri að 
hafa tekið hana úr safninu og unnið meira með hana, 
því úr henni mætti gera fínustu nóvellu eða jafnvel 
skáldsögu. Lýsingar á staðháttum skrifar Þorsteinn 
Mar vel, og maður fær raunverulega tilfinningu fyrir 
drunganum og eymdinni sem hann reynir að skapa. 
Hann er ekki hræddur að prófa sig áfram og leyfir 
hugmyndafluginu að teyma sig áfram í sögunum. 


Bestu sögurnar eru, að mínu mati, Mýsnar í kjal- 
laranum, Einar og Svefnfriður. Í Mýsnar í kjallara- 

num eru tveir sálfræðinemar að rannsaka drauma og 
komast að því að alzheimerlyf gera þeim kleift að sjá 
drauma sína skýrar. Sagan er áhugaverð, framvinda 
hennar spennandi og ekki laust við að mig hafi klæjað 
í andlitið að lestri loknum. Sömuleiðis er sagan Einar 
líkleg til að ræna lesendur svefni. Einar er sú saga 
sem mest er tengd íslenskri saganhefð, en í henni þarf 
að safna saman mönnum til að kveða niður draug. Í 
henni sleppur Þorsteinn líka hvað mest úr greipum 
Lovecraft og sagan er þægilegri og auðveldari af- 
lestrar en aðrar. 


Tvennir gallar einkenna sögur Þorsteins, persó- 
nusköpun og samræður. Persónur eru lítið annað en 
nöfnin; lesendanum er í raun alveg sama um þær, og 
manni finnst maður aldrei eiga neitt í þeim. Það þýðir 
þó ekki að sögurnar missi marks. Það er nefninlega 
þannig að margar sögurnar er óþægilegt að lesa (ein- 
mitt á þann hátt sem höfundur vonast eftir) og ég var 
stundum þakklátur því að sólin setjist ekki á þessum 
árstíma. Samræður eru oftar en ekki einræður sem 
spanna málsgreinar og stundum heilu blaðsíðurnar. 
Allir tala eins, engin persónueinkenni er að finna og 
lítill munur er á samtölum og sjálfum frásögnunum. 
Sagan Marbendill, sísta saga bókarinnar, er kyrfilega 
Lovecraft, og í raun svo mikið að hún telst það sem 
kallast „fan-fiction“. Safnið væri sterkara ef henni 


hefði einfaldlega verið sleppt. 


Þorsteinn Mar á hrós skilið fyrir að hafa farið í að 
gefa þessar sögur út sjálfur, hann má vera ánægður 
með sitt. Þó það sé mikil klisja þegar rætt er um nýja 
höfunda þá ætla ég samt að kasta eftirfarandi fram: 
Þorsteinn Mar er hugmyndaríkur og efnilegur hö- 
fundur sem á framtíðina fyrir sér. Myrkfælni hefði 
líklega hrifið mig meira ef ég hefið lesið sögurnar 
þegar ég var yngri eða ef ég hefði ekki nú þegar lesið 
sögur Lovecraft í þaula. Líklegt þykir mér þó að 
flestir lesendur taki ekki einu sinni eftir Lovecraft- 
isma Þorsteins, og láti það ekki hafa áhrif á sig. Ef þú 


JIM BÓKINA OG HÖFUND HENNAR 


hefur gaman að hryllingsmyndum, þá hefuru gaman 
af þessu safni. 


Myrkfælni er fullkominn í sumarbústaðinn, 
sérstaklega þegar fer að hausta og mýsnar fara að 
reyna að koma sér aftur inn. Það má grípa í hana 
og lesa eina og eina sögu, auk þess sem þær eru tí- 
malausar og því á bókin eftir að eldast vel. Forðist 
bara að lesa hana ein. 


- Jóhann Þórsson 


Bókaum fjöllunin var upphaflega birt á Rithringur.is 


yrkfælni er fyrsta bók höfundarins Þorsteins Mars sem þó hefur fengið þónokkrar sögur birtar í 


tímaritum á undanförnum árum. „Eg hef lengi gengið með þennan draum í maganum og reynt 


að koma skrifum mínum á framfæri,“ segir Þorsteinn. — 


„Hrollvekjur hafa ekki fengið mikla athygli hér á landi og mér fannst 
kominn tími til að bæta úr því. Ég hef sjálfur mjög gaman af hroll- 
vekjum, og þá ekki síður að lesa þær en skrifa.“ Hann einskorðar sig 
þó ekki við þess lags bókmenntir og má nefna að hann bar sigur úr 
býtum í ástarsagnakeppni Vikunnar síðasta sumar, með sögunni Rósu. 


Þorsteinn Mar er 33 ára gamall. Hann er menntaður íslenskufræðingur 
og kennari og starfaði sem slíkur um nokkurst skeið. Undanfarin ár 


hefur hann hins vegar sinnt starfi vefstjóra hjá Ölgerðinni Agli Skal- 


lagrímssyni. 


Myrkfælni er gefin út af nýrri útgáfu, Rúnatý. Þar er ætlunin að leg- 
gja áherslu á útgáfu bókmennta sem alla jafna hafa lítið sést hérlendis. 
Einkum er um að ræða hrollvekjur, fantasíur og vísindaskáldsögur, 
svokallaðar genre bókmentir. Þess má geta að Rúnatýr merkir guð 
rúnanna, eða sá sem valdið hefur yfir rúnum, sem verður að teljast 


skemmtilegt nafn á bókaútgáfu. 


ÞÆTTIR - NEON GENESIS EVANGELION 


NEON GENESIS EVANGELION 


EFTIR AXEL BIRGIR GUSTAVSSON 


Árið er 2015 og rúmlega helmingur mannkynsins hefur verið þurrkaður út. 
eftir hinn svokallaða Second Impact heimsendir sem varð um aldamótin. 
Jarðabúar hafa þó ekki sloppið algjörlega með skrekkinn, því dularfullar 
verur, kallaðir Ænglar, eru komnar til að klára málin. Mannkynið á eina 
afstöðu eftir: NERV, varnarsamtök staðsett í Japan, undirbúin gegn Englu- 
num með risavöxnum vélmennum sem kallast Ævangelion-bardagavélar. 
Eini hængurinn við þessar vélar er að einungis fólk fætt eftir Second Impact 
geta stjórnað þeim innan frá, en þannig kynnumst við hinum 14 ára Shiny 
Ikari; aðalpersónu Neon Genesis Evangelion. Nú hefst bardagi Shinjis um 
mannkynið og sitt eigið sjálfsálit. 


Neon Genesis Evangelion má í það 
minnsta kalla stórspennandi og 
hrollvekjandi bardagaseríu. Serían 


virkar í fyrstu eins og hasarmikill 

„monster-of-the-week“ þáttur, en 
þróast fljótt í ógnvekjandi sálræna 
persónugreiningu þar sem eymdin 
er hvergi spöruð og persónulegir 


veikleikar geta verið dýrkeyptir. 
Þættirnir eru skringilega aðgengi- 
legir þó efnið sé mjög þungt á kö- 
flum og tæklar persónur sem eru 


allt nema tákn geðheilsu. Neon 
Genesis Evangelion hefur verið 
einn af fyrstu Anime þáttum fyrir 
marga (þ.á.m. fyrir undirritaðan) og 
það kemur á óvart hversu víðtækur 
aðdáendahópurinn er. Þar á meðal 
eru tveir frægustu aðdáendur þát- 
tanna leikarinn og grínistinn Rob- 
bin Williams,sem sótti um hlutverk 
persónunnar Gendo í nýja mynd- 
abálk seríunnar, og leikstjórinn Wes 
Anderson. Framleiðslufyrirtækið 
ADVF og tæknibrellufyritækið 
Weta í Nýja Sjálandi höfðu by- 
rjað forvinnslu á enskumælandi 
kvikmyndaseríu byggða á þát- 
tunum undir stjórn Matt Green- 
field, en ekkert hefur heyrst af því 
verkefni síðan í febrúar 2010. 
Sögusvið þáttanna er mjög 
áhugavert og það er frekar súrre- 
alískt að sjá jörðina eftir heimsend- 
inn, þar sem fólk hefur hópað sig 
saman í stórborgunum og nánast 
enga umferð er að finna fyrir utan 
lestir. Allir bíð í viðbragðstöðu eft- 
ir næstu árás og Tokyo-borg hefur 
verið byggð upp frá grunni og gerð 
að sjálfvirku varnarbyrgi og vígvel- 
li. Bardagarnir gegn Englunum eru 
grípandi, magnþrungnir og bjóða 
upp á mörg skörp vandamál sem 
þarf að leysa til að ganga með sigur 
af hólmi. Enginn Engill er eins, og 
er þess vegna alltaf eitthvað nýtt til 
að takast á við fyrir NERV teymið, 
oft á óvænta vegu. Álit á persónu- 
num er ansi skipt milli aðdáenda 


„Serían á langa sögu að re- 
kja, en upphaflega átti sjón- 
varpsserían, sem hóf göngu 
sína árið 1995, einungis að 
vera stór auglýsing fyrir 


myndasöguna. 


og þá helst á milli aðalpersónanna, 
Shinj(í japan er hann ekki jafn um- 
deildur og í vestrænu löndunum), 
en Neon Genesis Evangelion býður 
uppá nánast herskara af persónum. 
Þó persónulegar hliðar þáttanna 
séu þungar er þó gamanið aldrei 
langt frá, og þá sérstaklega þegar 
þriðja  Evangelion-bardagavélin 
bætist í leikinn. 

Serían á langa sögu að rekja, 
en upphaflega átti sjónvarpsserían, 
sem hóf göngu sína árið 1995, ei- 
nungis að vera stór auglýsing fyrir 
myndasöguna. En sjónvarpsserían 
tók á sig sína eigin mynd og líf, og 
hefur síðan þá haft stórmikil áhrif á 
iðnaðinn í heimalandi sínu og var 
einn stærsti valdur anime-væðin- 
garinnar í hinum vestræna heimi. 
Hideaki Anno, höfundur seríunnar, 
þjáðist þó af þunglyndi við vinns- 
lu þáttanna og það sést klárlega í 
seinni þáttum Ævangelion þar sem 
persónurnar kljást við Englana jaf- 


í 


nt og við sína innri djöfla. Síðustu 
þættirnir eru líka þekktir fyrir að 
hafa verið gerðir fyrir nánast engan 
eyri, því eftir 18. þátt varð kost- 
naður þáttanna lækkaður heilmikið 
að ósk TVTokvo, sem sýndu þæt- 
tina, vegna hversu óæskilegt þeim 
fannst efni þáttarins. Eftir þætti 25 
og 26, síðustu þætti seríunnar, voru 
margir aðdáendur óánægðir við að 
fá ófullnægjandi sögulok, í kjöl- 
farið var gerð kvikmyndin, The End 
of Evangelion til að bæta upp fyrir 
sögulok þáttanna. Kvikmyndin er 
byggð á upprunalega handriti þátta 
25 og 26 og hefur valdið miklum 
deilum: Þá fyrst fyrir hvort mynd- 
inni tókst að færa aðdáendum betri 
sögulok eða rugla þá enn frekar, 
og þá næst hvort kvikmyndin var 
í raun bara ein stór hefnd Annos, 
sem sagðist þá hata aðdáendur þát- 
tanna. Þrátt fyrir það fékk myndin 
mikið lof og hefur elst feikilega vel 
tæknilega, skreytt miklu sjónarspili 

og inniheldur eitt besta bardagaa- 
triði þáttanna. Í stuttu máli er hægt 
að lýsa The End of Evangelion sem 
öðruvísi, en epískri heimsendis- 
mynd sem bindur sérkennilegan 
lokahnykk á sjónvarpsseríuna. 
Síðan þá hefur serían verið 
sett í gang á ný í kvikmyndabálki- 
num Rebuild of Evangelion, sem 
endursegja sögu þáttanna frá byr- 
jun með miklum breytingum á at- 
vikum, sögufléttum og ný sögulok. 
Tónn nýju kvikmyndanna er örlítið 
jákvæðari og sýnir persónurnar Í 
nýju ljósi sem hefur vakið jákvæð 
viðbrögð aðdáenda og gagnrýnen- 
da. Rebuild of Evangelion, sem 
hófst árið 2007 endurspeglar líf 
Hideaki Annos í dag, því hann er 
nú laus við þunglyndið, á sér betra 
líf og virðist njóta þess að vinna að 
seríunni mun betur en áður. Tvær 
myndir úr Rebuild of Evangelion 
eru nú fáanlegar (ég nældi mér í þá 
seinni í Nexus á Blu-Ray) og tvær 
sem ljúka myndabálknum eru væn- 
tanlegar á næstu árum. Auk þess 
að betrumbæta flest varðandi efni 
sögunnar tekst myndunum líka að 
vera alveg stórglæsilegt augnkon- 
fekt. Bardagarnir við Englana eru 
nú öðruvísi og magnaðir upp fyrir 
stóra skjáinn, í mörgum tilfel- 
lum eru jafnvel slökustu bardagar 
seríunnar gerðir að þeim merkile- 
gustu, en lokabardagi fyrstu myn- 
darinnar er gott dæmi um það. Allt 
við nýju kvikmyndaseríuna virðist 

vera á stærri skala en upphaflegu 
þættirnir og virka meira eins og 
raunverulegar kvikmyndir, með 
mikla rannsóknarvinnu og finpús- 
sun á bak við tjöldin þar sem meira 
lífi hefur verið blásið í umheim 
persónanna. 

Eitt við seríuna sem er talað 
ansi lítið um er tónlistin. Þættirnir 
innihalda mörg eftirminnileg stef 
og eitt virtasta anime-þáttaþema 
allra tíma: „Cruel Angel Thesis“. 
Tónlistin í The End of Evange- 
lion var drungalegri að mestu leyti 
en innihélt líka klassíska tónlist á 
borð við Bach fyrir frægu barda- 
gasenuna. The End of Evangelion 
á líka hið stórfurðulega en skem- 
mtilega frumsamda lagið „Komm, 
söBer Tod', sem hljómar eins og 
hamingjusöm ballaða, en textinn 


virkar til móts við gleðilega tón 
lagsins. Rebuild Of Evangelion 
skiptir út stefi þáttanna, Cruel An- 
gel Thesis, út fyrir kyngimagnaða 
lagið „Beautiful World“ sem var 
svo ,remixað“ fyrir seinni myndina 
(að mínu mati betri útgáfan). 

Flestir ættu a.m.k. að kyn- 
na sér Neon Genesis Evangelion á 
einhvern máta hvort sem það er í 
gegnum þættina eða nýju myndir- 
nar (ég mæli með því að horfa fyrst 
á þættina), því þessi magnaða sería 
er ekki vinsæl af ástæðulausu og 
tekst rækilega að sitja lengi í man- 
ni. 


Weta Workshop 

SUPER 8 


EFTIR AXEL BIRGI GÚSTAVSSON 


Flestir sem þekkja til eldri mynda Steven Spielbergs, á borð við Æ£.7! og Close 
Encounters of the Third Kind, sem eru goðsagnakenndar í kvikmyndaheimi 
vísindaskáldskaps, vita eflaust að Super 8 er óður til leikstjórnar Spielbergs 

frá þeim tíma. Ekki nóg með það heldur framleiddi hann myndina ásamt J.J. 
Abrams, leikstjóra og handritshöfund myndarinnar. Hér, líkt og með Cloverfield 
(sem Abrams framleiddi líka) hefur legið mikil leynd yfir söguþræði myndarin- 
nar og ætla ég svo sannarlega ekki að svipta hulunni af myndinni því það er eitt 


það besta við Super 8. 


J. J. Abrams getur nú skellt því í ferilskrána sína að hann vinnur vel með leiku- 
rum því allir í aðalhlutverkum Super 8 skila óneitanlega góðri frammistöðu og 
þær kraftmestu koma frá krökkunum sem þurfa mest megnis að halda mynd- 
inni uppi. Það er ekkert lítið afrek og fáum hefur tekist það jafn afbragðslega 
og hér. Joel Courtney, sem fer með aðalhutverkið, er mjög raunsær í fram- 
mistöðu sinni og tekst að bæta miklum þunga í atriði sem við sjáum í gegnum 
persónu hans. Til móts við hann er svo Ella Fanning sem kom mér mest á óvart 
því hún er mjög víðtæk í leik sínum og getur hoppað á milli í tilfinningaspili á 
náttúrulegan hátt sem jafnvel eldri leikarar eiga oft erfitt með. Aukaleikararnir 
eru þá Kyle Chandler, sem leikur föður persónu Joels og er bestur í senunum 
með samtölum þeirra, eitt þannig atriði er með sterkustu senunum í myndinni 

og skilar miklu um samband þeirra feðga, með stuttri þögn þar sem þeir fá að 
spreyta sig rækilega sem leikarar. Persónurnar fá líka flestar nógu fullnægjandi 
lok og tekst Abrams ansi vel með að binda þéttan hnút á sögur persónanna. 


Útlit myndarinnar er gullfallegt og notkun á staðsetningum er glæsileg. 


Kvikmyndatökuvandamálin úr Star Trek eru nánast á bak og burt því „lens- 
flare“ ofnotkunin þar virkaði við að bæta útlit myndarinnar í fyrstu en varð fljótt 
þreytt, en hér er notkunin á því við hæfi því fyrrnefndar myndir Spielbergs voru 
einmitt fullar af lens-flare. Hér er það líka mun minna til staðar og er ekki nærri 
því jafn truflandi. Annað sem J. J. hefur bætt síðan í Star Trek er hversu mun 
raunverulegri sambönd persónanna eru og að hjartnæmu atriðin virka mun betur 

þess vegna. Persónurnar eru þó ansi einfaldar og ekki ólíkar þeim sem 


hægt er að finna í gömlu myndum Spielbergs. 


Eitt sem J. J. má eiga er að hann kann virkilega að skapa raunverulega 
spennu þar sem hættan er á hverju horni. Sprengingar í myndinni virka 
raunverulegar og þegar það er algjör glundroði í kringum persónurnar 
líður manni virkilega eins og að hvert skref eigi á hættu við að verða 
þeirra síðasta. Hann er líka góður í að skrifa samtöl milli krakka - virki- 
lega góður reyndar því öll orðaskipti hér eiga við hæfi og hljóma eins og 
eitthvað sem krakkar myndu segja, auk þess að færa okkur yfir í þeirra 
sjónarhorn. Þó á J. J. við eitt vandamál að stríða hér: söguþráðurinn 
Söguþráðurinn er í raun ansi ómerkilegur og alls ekki nýr þó sagan sjálf 
sé mjög áhrifamikil. Síðasti þriðjungur myndarinnar þar sem kemur í ljós 
hvað sé að gerast og hvernig er tekist á við það er líklega of mikið til að 
gleypa við fyrir marga. Bregðuatriðin, þó þau færu ekki í mig, gætu líka 
drepið stemninguna fyrir þá sem eru orðnir þreyttir á þeim. 


Það er langt síðan mér hefur fundist skrímsli í kvikmynd ógnvekjandi 
(maðurinn kann að færa okkur mjög frábrugðin skrímsli), en Super 8 tókst 


að, út mest alla myndina. Allt í allt þjáist myndin þó vegna vandamála 
) J ) E 


varðandi söguþráðinn og er frekar undirþyrmandi, en er þó góð skem- 


mtun sem á auðvelt með að byggja upp andrúmsloft og spennu ásamt því 
að fiska margvísleg viðbrögð með góðum leik og leikstjórn. Einnig vil ég 
benda fólki á að bíða uns kreditlistinn hefur lokið sínu máli, helmingurinn 


stóð eftir til að sjá það sem var þar á stjá, enda mjög fyndin viðbót. 


Ofurgóð skemmtun. 

X-MEN: FIRST GLASS 


EFTIR AXEL BIRGI GÚSTAVSSON 
Árið 2003 voru kvikmyndir á mikilli hraðferð inn á áhugasviði mitt. Ég hef haft mikinn áhuga á 


kvikmyndum síðan ég var krakki en það var ekki fyrr en í kringum 1997-2003 þegar brennandi áhugi 


á kvikmyndagerð sjálfri hófst að mótast í huga mínum. Árið 2003 voru það lokakafli Hringadróttins- 


sögu og X-Men 2 sem höfðu þá mest áhrif, en það var X-Men 2 sem opnaði flóðgáttina að möguleikum 
ofurhetjumynda fyrir mér, og hvað góður sumarsmellur væri. Síðan þá hefur serían valdið óneitanlega 
miklum vonbrigðum fyrir gagnrýnendum jafnt sem aðdáendum fyrstu tveggja myndanna. En nú hefur 
serían verið keyrð í gang á ný með First Class, persónulegri og vandaðri ræmu sem hefur kveikt nýjan 
vonarneista í mér fyrir seríunni á sama hátt og X-Men 2. Þetta kemur mér mikið á óvart því ég bjóst við 


algjöru miðjumoði frá öllu sem ég sá fyrir myndina, enda einstaklega léleg markaðsettning 


Ef það er eitt sem X-Men: First Class hefur fram yfir aðrar Marvel myndir, er það plottið. Allt er vel 
sviðsett fyrir komandi atburði þar sem mikið er lagt undir - ekki aðeins á heimsmælikvarða, heldur fyrir 
persónurnar sem keyra fram þrautseygju og hjarta myndarinnar. Flæðið er gott og veitir okkur mjög 
góðan tíma með persónunum sem kynntar eru - þó fjölmargar - og er nánast engum tíma sóað, því allt 

er þróað í hverju atriði, hvort sem það er söguþráðurinn eða persónurnar. Plottið hljómar mjög einfalt, 
eins og óspes forvera-saga til að selja næstu mynd, en lykillinn hér eru persónurnar og persónusköpunin. 
Erik (Magneto) fær verulega áhrifaríka sögu sem lýkur á svakalegan máta, Xavier er sjarmatröll hér sem 
fær loksins meiri og betri persónusköpun en áður, og heill hópur aukapersóna (þá sérstaklega Mystique) 
fá einnig góðan skerf af myndinni tileinkaðann sér og er nýttur einkum vel. Plottið leiðir líka að mag- 
nþrungnum atriðum milli persónanna og á ég auðvelt með að nefna nokkur sem fengu áhorfendur til að 


missa andlitið og oftar en einu sinni heyrði maður snökkt hér og þar í salnum. 


Leikurinn er þó einn mesti styrkleiki myndarinnar, en þeir Fassbender og McAvoy falla vel saman, en 
skila einnig frammúrskarandi frammistöðum á eigin hátt sem skilja mikið eftir sig. Aukaleikararnir eru 
einnig ansi góðir en þeir bestu fá náttúrulega mestan tíma í myndinni. Heilmikið af persónulegu heild 
sögunnar hefði ekki virkað nærri því jafn vel ef leikurinn væri ekki svona afbragðslegur. Það er algjör- 
lega magnað að ofurhetjumyndir eru farnar að velja óþekktari leikara og skilja eftir sig mun meira en 
áður, en X-Men: First Class er mynd sem hefur tekið djarfar og stórkostlegar ákvarðanir í leikaravalinu. 
Samtölin eru einnig mjög skörp og samskipti persónanna eru bæði skemmtileg og áhrifarík 


„ 


Annað sem er alveg verulega magnað við First Class er hversu langt er gengið með PG-13 stimpillinn, 


56 NÖRD NORÐURSINS 


en þó ekki af ástæðulausu. Hér eru takmörkin nýtt á þannig hátt að hrollvekjandi afleiðingar búa yfir 


mun meira vægi en ef myndin hefði ekki potað göt í aldurstimpillinn. Myndin er líka með eina mestu 
brillara notkun á F-orðinu í PG-13 kvikmynd (sem má nota einu sinni fyrir þann aldurstimpil), en það 


ákveðna atriði varð mun fyndnara því lokasetningin (punchline) var nú óvæntari. 


Veikir punktar myndarinnar eru fáir en helsti veikleikinn er að þetta er hluti af seríu þar sem þú veist 
útkomuna, en það dregur úr spennunni á köflum og treður inn hlutum sem koma í seinni myndunum (þá 
sérstaklega síðustu tvö atriðin). En ólíkt myndum á borð við Star Wars I-III, þá er First Class algjörlega 
fær um að standa á eigin fótum og tekst mun betur að segja persónulega sögu með góðri uppbyggingu. 
Annar veikleiki er tónlistin, sem er í raun eitt stórt „mel“ með ágæt innskot á persónulegri atriðum og 


kvikmyndatakan er ekkert stórkostleg, heldur sæmileg 
Allt í allt tekst First Class afbragðslega vel að færa okkur sömu töfra og fyrstu tvær X-Men myndirnar 
auk þess að bæta við sínum eigin sjarma, betri spennu og persónuleika í blönduna. Vel sögð saga með 


mikið af frábærum persónum sem eru einstaklega vel túlkaðar og magnþrungnið 


Ein besta kvikmynd ársins. 

-<ð fá nörðann efi Á rtésn 


Hvernig á að ná nördanum uppí rúm? Margar, ef ekki flestar, konur sem hafa verið í sambúð 
með nörda kannast við þann leiðindar ávana nördans að hanga í tölvunni langt fram eftir nóttu. 
Ég hef ótal sinnum endað á því að fara ein að sofa þar sem minn nördi „gleymir“ sér fyrir fra- 
man skjáinn. Í gegnum árin hef ég þróað með mér nokkrar hugmyndir sem hafa borið misjafnan 
árangur til að ná nördanum úr tölvunni og uppi rúm og ætla að deila þeim með ykkur. 


EFTIR ERLU JÓNASDÓTTUR 


1. Taka rafmagnið af. Virkar best á vetumar (ef þú hefur falið öll kerti og vasaljós) þe- 


gar það er of dimmt til að nördinn sjái á rafmagnstöfluna. 
2. Segja nördanum að hann þurfi að berjast við Darth Vader (eða þann „vonda 
kall“ sem hann filar mest) svo þú komist inn í herbergi. Þegar hann er svo kominn inn í svefn- 


herbergi geturu lokað hurðinni og þess vegna læst svo hann komist ekki út aftur! 


3. Fela allar fjarstýringar.. eða taka úr þeim batteríin (þú getur örugglega fundið betri 
not fyrir þau hvort eð er). 


d. Stráð snakki á gólfið frá honum og inn í herbergi. 


5. Klætt þig upp sem uppáhalds leikja/biómynda persónan hans, hann verður samt að vera 
heitur fyrir persónunni. 


6. Skorað á hann í bardaga. upp í rúmi. 


7. Ef það virkar ekki, klæða þig úr fötunum og standa fyrir framan skjáinn. 


Who am Í kidding... ekkert af þessu virkar! Mæli með góðri dráttarvél og mikilli þolinmæði ef 
þú ætlar að hanga lengi með nörda ;) 

Í NÆSTA BLAÐI... 


EFNI FRÁ YKKUR LESENDUM! 


EF ÞÚ HEFUR ÁHUGA Á AÐ SKRIFA Í BLAÐIÐ, 
HAFÐU SAMBAND: 
NORDNORDURSINSÆONORDNORDURSINS.IS 


